Københavns Politi er i færd med at undersøge en video, der er gået viralt på sociale medier

Ved du noget? Tip os på sms 1224 (alm. sms-takst), eller send en mail til 1224@eb.dk. Du kan også vælge at udfylde formularen herunder. E-mail: Navn: Tlf. Nr.: Vælg billede eller video (5 mb) Send Upload foto/video Luk

Tak for dit indsendte materiale Mvh. Redaktionen Det opstod en fejl - prøv igen Husk at udfylde alle felter og at vedhæftet materiale ikke må fylde mere end 5 mb. Hvis problemet bliver ved, kan du indsende tip på sms til 1224 (alm. sms takst), eller via email til 1224@eb.dk. Indsend mere materiale

I løbet af lørdag har en video floreret i stor stil på flere sociale medier, hvor man ser et optrin i en lejlighed mellem en ung mand og en politibetjent.

Ekstra Bladet er bekendt med videoen, som er blevet sendt til redaktionen af utallige læsere dagen igennem.

Københavns Politi oplyser til Ekstra Bladet, at de er i færd med at undersøge, hvad der er sket.

- Københavns Politi er bekendt med videoen. Vi er ved at undersøge, hvad der er sket. Herunder også hvad der er gået forud, siger vicepolitiinspektør Jesper Bangsgaard til Ekstra Bladet.

Stort set samme melding har politiet netop skrevet på Twitter lørdag aften:

'Københavns Politi er bekendt med, at der på sociale medier florerer en video med en af vores betjente. Vi er nu ved at undersøge, hvad der præcis er sket, herunder også hvad der er gået forud. Vi har ikke yderligere pt.'

Retsordfører prikker til ministeren

Kristian Hegaard, retsordfører og folketingsmedlem for Radikale Venstre, har lørdag aften bedt justitsminister Nick Hækkerup om en redegørelse for episoden.

- Det ser meget voldsomt ud i videoen, og derfor synes jeg det er på sin plads at få en redegørelse fra ministeren, siger Kristian Hegaard til Ekstra Bladet.

Kristian Hegaard oplyser, at han endnu ikke har fået respons på sin forespørgsel.

- Vi ved ikke, om der er gået noget forud. Derfor er det i alles interesse at få en redegørelse, for jeg tror der er mange, der er stærkt forundrede, siger han.

Ekstra Bladet følger sagen...